ใช้เทคโนโลยีช่วย
อินโดนีเซียพื้นที่กว้างใหญ่ไพศาลมากเกือบ 2 ล้าน ตร.กม. มีเกาะแก่งมากกว่า 17,000 เกาะ พื้นที่เต็มไปด้วยป่าฝนป่าดงดิบและพืชพันธุ์สัตว์นานาชนิด หนีไม่พ้นตกเป็นเป้าหมายของเหล่ามนุษย์ผู้กระหายของป่าพากันเสาะแสวงหาขุมทรัพย์จากผืนป่านำออกมาค้าขายผ่านตลาดมืดมูลค่าเฉลี่ยปีละมากกว่า 23,000 ล้านดอลลาร์สหรัฐฯ,รัฐบาลอินโดนีเซีย รวมถึงหน่วยงานปกป้องอนุรักษ์ป่าต่างพากันทำงานปกป้องผืนป่าอย่างต่อเนื่อง แต่เพราะพื้นที่ประเทศกว้างใหญ่จึงยากควบคุมตรวจตราได้ทั่วถึงครอบคลุม ทำให้ต้องพึ่งพาเทคโนโลยี ไฮเทค ช่วยทำงานแทนมนุษย์,ล่าสุด รัฐบาลอินโดนีเซียแก้ปัญหาการลักลอบค้าของป่าผิดกฎหมายโดยอาศัยเทคโนโลยีสร้างแอพพลิเคชั่นผ่านโทรศัพท์มือถือ WildScan ช่วยตรวจสอบแหล่งที่มาที่ไปของทรัพยากรธรรมชาติจากผืนป่าในอินโดนีเซียแทบทั้งหมด ไม่ว่าจะเป็นพันธุ์ พืชหรือพันธุ์สัตว์,รูปแบบการทำงานของแอพพลิเคชั่น WildScan จะรวบรวมข้อมูลด้านชีวภาพของพืชพันธุ์และสัตว์นานาชนิดเกือบทั่วโลกมากราว 25,000-30,000 สายพันธุ์ เอาไว้ตรวจสอบเปรียบเทียบหลักฐานผ่านระบบบาร์โค้ด เพื่อตรวจพิสูจน์หาเส้นทางการนำพาพันธุ์พืชและพันธุ์สัตว์มาจากไหนและแหล่งใด ข้อมูลพันธุ์พืชและพันธุ์สัตว์ในแอพพลิเคชั่นถูกบรรจุรวบรวมเอาไว้อย่างหลากหลาย อาทิ สายพันธุ์ตัวนิ่ม หรืองูสายพันธุ์ต่างๆ ที่มักถูกจับส่งขายไปทำยาจีนแผนโบราณ,การตรวจหลักฐานต่างๆเพื่อหาที่มาที่ไปของทรัพยากรจากป่าเหล่านั้น ทำให้เจ้าหน้าที่ผู้พิทักษ์ป่าทำงานได้ง่ายและเร็วขึ้น ทั้งยังยากที่ผู้ต้องหา หรือผู้ถูกจับกุมจะแก้ต่าง หรือปฏิเสธความผิดจากหลักฐานทางวิทยาศาสตร์ที่เจ้าหน้าที่นำไปตรวจพิสูจน์,การใช้เทคโนโลยีนี้ยังเป็นเพียงขั้นเริ่มต้น โดยปรับใช้มาจากเทคโนโลยีการตรวจจับยาเสพติด หากใช้ได้ผลดีทางการอินโดนีเซียจะเผยแพร่เทคโนโลยีนี้สู่รัฐบาลประเทศอื่นๆทั่วภูมิภาคเอเชียตะวันออกเฉียงใต้,ก่อนหน้านี้ ทางการอินโดนีเซียประยุกต์ใช้ โดรน หรืออากาศยานไร้คนขับบังคับบินตรวจพื้นที่ป่าและแกะรอยเส้นทางสัตว์ป่าที่เสี่ยงสูญพันธุ์ อาทิ อุรังอุตัง ทำให้ช่วยลดการทำงานของเจ้าหน้าที่มนุษย์เดินป่าลงได้มาก,แต่ปัญหาที่ห่วงกังวลกันมากยังอยู่ที่กฎหมายจัดการพวกลักลอบทำลายป่าและจับล่าสัตว์ป่ายังเก่าคร่ำครึและโทษปรับขังไม่รุนแรงเท่าที่ควร,อานุภาพ เงินกระแชง
อินโดนีเซียพื้นที่กว้างใหญ่ไพศาลมากเกือบ 2 ล้าน ตร.กม. มีเกาะแก่งมากกว่า 17,000 เกาะ พื้นที่เต็มไปด้วยป่าฝนป่าดงดิบและพืชพันธุ์สัตว์นานาชนิด หนีไม่พ้นตกเป็นเป้าหมายของเหล่ามนุษย์ผู้กระหาย
อินโดนีเซีย,ทรัพยากรธรรมชาติ,เทคโนโลยี,หน้าต่างโลก,อานุภาพ เงินกระแชง